****

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL BIUDŽETINĖS ĮSTAIGOS KLAIPĖDOS MIESTO SPORTO BAZIŲ VALDYMO CENTRO TEIKIAMŲ ATLYGINTINŲ PASLAUGŲ KAINŲ NUSTATYMO**

2017 m. spalio 19 d. Nr. T2-244

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Klaipėdos miesto savivaldybės taryba nusprendžia:

1. Patvirtinti:

1.1. BĮ Klaipėdos miesto sporto bazių valdymo centro teikiamų atlygintinų paslaugų kainos dydžio nustatymo metodiką (pridedama);

1.2. BĮ Klaipėdos miesto sporto bazių valdymo centro teikiamų atlygintinų paslaugų kainas (priedas).

2. Pripažinti netekusiais galios:

2.1. Klaipėdos miesto savivaldybės tarybos 2009 m. kovo 27 d. sprendimą Nr. T2-140 „Dėl BĮ Klaipėdos kūno kultūros ir rekreacijos centro teikiamų paslaugų teniso kortuose tarifo patvirtinimo“ su visais pakeitimais ir papildymais;

2.2. Klaipėdos miesto savivaldybės tarybos 2009 m. kovo 27 d. sprendimą Nr. T2-141 „Dėl BĮ Klaipėdos kūno kultūros ir rekreacijos centro teikiamų paslaugų įkainių patvirtinimo“ su visais pakeitimais ir papildymais;

2.3. Klaipėdos miesto savivaldybės tarybos 2013 m. balandžio 25 d. sprendimą Nr. T2-95 „Dėl BĮ Klaipėdos kūno kultūros ir rekreacijos centro teikiamų sporto paslaugų įkainių patvirtinimo“ su visais pakeitimais ir papildymais;

2.4. Klaipėdos miesto savivaldybės tarybos 2014 m. rugsėjo 15 d. sprendimo Nr. T2‑239 „Dėl BĮ Klaipėdos miesto savivaldybės biudžetinių sporto įstaigų teikiamų sporto paslaugų įkainių patvirtinimo“ 1.1 papunktį;

2.5. Klaipėdos miesto savivaldybės tarybos 2014 metų rugsėjo 15 d. sprendimą Nr. T2-242 „Dėl BĮ Klaipėdos kūno kultūros ir rekreacijos centro teikiamų paslaugų įkainių patvirtinimo“;

2.6. Klaipėdos miesto savivaldybės tarybos 2015 metų balandžio 14 d. sprendimą Nr. T2-51 „Dėl BĮ Klaipėdos „Viesulo“ sporto centro teikiamų paslaugų įkainio patvirtinimo“.

3. Nustatyti, kad šis sprendimas įsigalioja 2018 m. sausio 1 d.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras | Vytautas Grubliauskas |